recursal/SuperWikiNEXT-32B huggingface dataset:
**தஞ்சை க. பொன்னையா பிள்ளை** (1888 - சூன் 30, 1945) கருநாடக இசைக் கலைஞரும், இசைப் பேராசிரியரும் ஆவார். அண்ணாமலைப் பல்கலைக் கழகத்தில் இசைக்கல்லூரி ஆரம்பிக்கப்பட்ட போது தொடக்கத்திலேயே இசை ஆசிரியராகத் தேர்ந்தெடுக்கப்பட்டார்.

வாழ்க்கைக் குறிப்பு
-------------------

பொன்னையா பிள்ளை 1888 ஆம் ஆண்டில் பந்தணைநல்லூர் என்னும் இடத்தில் கண்ணுசாமிப் பிள்ளை என்பவருக்குப் பிறந்தார். தந்தையார் பரோடாவில் நடன ஆசிரியராகப் பணியாற்றியவர். இவர் தஞ்சை நால்வர் என அழைக்கப்படும் சின்னையா, பொன்னையா, சிவானந்தா, வடிவேலு ஆகியோரின் வழித்தோன்றல் ஆவார். தனது மாமா நடன ஆசிரியர் மீனாட்சி சுந்தரம் பிள்ளை என்பவரிடம் 15 ஆண்டுகள் இசை, நடனம், மிருதங்கம் ஆகிய கலைகளைக் கற்றுக் கொண்டார்.

இவரது மற்றொரு மாமா நல்லையப்ப பிள்ளை என்பவர் இவரை சென்னைக்கு அழைத்துச் சென்று பெரிய கலைஞர்களின் முன்னிலையில் பாடச் செய்தார். இதன் மூலம் அவர் பிரபலமான கலைஞரானார். பாலக்காடு அனந்தராம பாகவதரிடம் ஆறு மாதங்கள் சிறப்புப் பயிற்சி பெற்றார்.

தந்தை கண்ணுசாமிப் பிள்ளை பரோடாவில் இருந்து திரும்பி வந்த போது அவருடன் பொன்னையா பிள்ளையும் தஞ்சாவூர் சென்றார். அங்கு தந்தையுடன் சேர்ந்து பல மாணவர்களுக்கு இசை, நடனம், மற்றும் மிருதங்கம் கற்றுக் கொடுத்தார். தந்தை இறந்த பின்னர், சிதம்பரத்தில் ராஜா சர் அண்ணாமலை செட்டியார் ஆரம்பித்த அண்ணாமலைப் பல்கலைக்கழகத்தில் இசைப் பேராசிரியரானார். மாணவர்களுக்கு கருநாடக இசை, மிருதங்கம் ஆகியவை கற்றுக் கொடுத்தார். பல சுவரஜதிகள், வர்ணங்கள், கீர்த்தனைகள், தில்லானாக்களை இயற்றி அவற்றை மாணவர்களுக்கும் கற்றுக் கொடுத்தார்.

பொன்னையா பிள்ளையின் மகன் க. பொ. கிட்டப்பா பிள்ளை ஒரு பிரபலமான நடன ஆசிரியர் ஆவார்.

குறிப்பிடத்தக்க மாணவர்கள்
-------------------------

* சாத்தூர் ஏ. ஜி. சுப்பிரமணியம்
* டாக்டர் எஸ். இராமநாதன்

எழுதிய நூல்கள்
--------------

* *இசை இயல்* என்ற இசை இலக்கண நூலை எழுதினார்.
* தனது முன்னோர்களின் பாடல்களைத் தொகுத்து *தஞ்சைப் பெருவுடையான் பேரிசை* எனும் நூலை வெளியிட்டார்.
* இவர் எழுதிய பாடல்களைத் தொகுத்து *ராஜா அண்ணாமலை தமிழிசைக் கருவூலம்* என்ற பெயரில் ஒரு நூலாக இவரின் பிள்ளைகள் தஞ்சை க. பொ. கிருஷ்ணமூர்த்தி. தஞ்சை க. பொ. சிவானந்தம் ஆகியோர் 1949 ஆம் ஆண்டு வெளியிட்டனர்.

விருதுகள்
---------

* சங்கீத கலாநிதி விருது, 1933. வழங்கியது: மியூசிக் அகாதெமி, சென்னை

மேற்கோள்கள்
-----------

1. 1 2  Famous Carnatic Composers - PP
2. ↑  "AWARDS - SANGITA KALANIDHI". மியூசிக் அகாதெமி. 23 டிசம்பர் 2018. பார்க்கப்பட்ட நாள் 23 டிசம்பர் 2018. `{{cite web}}`: Check date values in: `|accessdate=` and `|date=` (help)

உசாத்துணை
---------

பக்கம் எண்:633 & 634, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)
**சர் இராமசாமி முதலியார் மேல்நிலைப் பள்ளி** (எஸ்.ஆர்.எம்.மேனிலைப்பள்ளி) சென்னையை அடுத்துள்ள **அம்பத்தூரில்** உள்ள அரசு உதவி பெறும் பள்ளி ஆகும். இது ஆற்காடு சர் ராமசுவாமி முதலியாரின் நினைவை நிலைநிறுத்தும் வண்ணம் 1958இல் அ.மு.மு. அறக்கட்டளையினால் தொடங்கப்பட்ட பள்ளி ஆகும். 13-ஏக்கர் நிலத்தில் 60 லட்ச ரூபாய் (அன்றைய) மதிப்பில் இப்பள்ளி நிறுவப்பட்டது. 1978-இல் இருபாலர் மேல்நிலைப்பள்ளியாக மேம்படுத்தப்பட்டது. தற்போது ஏறத்தாழ 2000 மாணவர்கள் இங்கு பயில்கின்றனர்.

பள்ளி வரலாறு
------------

 சர் இராமசாமி முதலியார்
அம்பத்தூர்-வெங்கடாபுரத்தில் நடேச அய்யரால் தொடங்கப்பட்ட திண்ணைப்பள்ளியே இன்றைய எஸ்.ஆர்.எம்.மேனிலைப்பள்ளியின் வித்தாகும். 1927 ஆம் ஆண்டில் அம்பத்தூர் கல்விக்கழகத்தால் தத்தெடுக்கப்பட்ட இப்பள்ளி ஸ்ரீ மகா கணேசா வித்யாலயா என்ற பெயரில் இயங்கி வந்தது. 1950-களில் நிகழ்ந்த தொழில் விரிவு அம்பத்தூரை மையங்கொண்டிருந்தது; அவ்விரிவாக்கத்தில் முக்கிய பங்காற்றிய தொழிலதிபர்கள் அ.மு.மு.முருகப்ப செட்டியார், அ.மு.மு.அருணாச்சலம் ஆகியோர். வேகமாக வளர்ந்து வந்த அம்பத்தூருக்கு ஒரு உயர்நிலைப்பள்ளியின் தேவையை உணர்ந்த அம்பத்தூர் கல்விக்கழகத்தார் இவ்விரு தொழிலதிபர்களையும் சந்தித்துப் பேசினர். அ.க.கழகம் மனமுவந்து அளித்த ஸ்ரீ மகா கணேசா வித்யாலயாவை அ.மு.மு.அறக்கட்டளை 12-09-1957 அன்று முறைப்படி ஏற்றுக்கொண்டது.

பல புதிய திட்டங்களோடு பள்ளியின் வளர்ச்சியை மேம்படச் செய்தது அ.மு.மு.அறக்கட்டளை. பள்ளியின் முதல் தாளாளர் எம்.எம். முத்தைய்யா மற்றும் முதல் தலைமையாசிரியர் சி.ஆர்.இராமனாதன் ஆகியோரின் முயற்சியால் பள்ளி மென்மேலும் வளர்ந்தது.

1958இல் பொதுக்கல்வித் துறையின் ஒப்புதல் பெற்று முறையே பள்ளியில் நான்காவது, ஐந்தாவது மற்றும் ஆறாவது படிவம் வகுப்புகள் தொடங்கப்பட்டன. பள்ளியும் தற்போதுள்ள இடமான சென்னை-திருவள்ளூர் நெடுஞ்சாலைக்கு இடம் மாற்றப்பட்டது. நிரந்தரமான உட்கட்டமைப்பு வசதிகளை கோரமாண்டல் பொறியியல் நிறுவனம் மிகக்குறுகிய காலகட்டத்தில் செய்து தந்தனர். 22-6-1960 இல் அன்றைய தமிழக முதலமைச்சர் காமராசர் முன்னிலையில் கல்வி அமைச்சர் சி.சுப்பிரமணியம் சர் ராமசுவாமி முதலியாரின் உருவப்படத்தைத் திறந்து வைத்ததன் மூலம் பள்ளி புதிய சகாப்தத்தை நோக்கி அடியெடுத்து வைத்தது. பிறகு 4-07-1960 அன்று பள்ளியைக் காண வருகை புரிந்தனர் அ.மு.மு.முருகப்ப செட்டியார் மற்றும் அ.மு.மு.அருணாச்சலம் - அவர்களுடன் வந்தார் சர் ராமசுவாமி முதலியார். அன்று தொடங்கியது தான் சர் இராமசாமி முதலியார் மேல்நிலைப்பள்ளி

### பொன்விழா

பள்ளி தொடங்கி ஐம்பதாவது ஆண்டில் பள்ளியின் பொன்விழா 2008 செப்டம்பரில் கொண்டாடப்பட்டது. இதில் சிறப்பு விருந்தினராக முன்னாள் குடியரசுத் தலைவர் அப்துல் கலாம் கலந்து கொண்டார்.

தகவல் ஆதாரம்
------------

* ராமசாமி முதலியார் மேனிலைப்பள்ளியின் இணையதளம்
* அ.மு.மு அறக்கட்டளையின் வலைத்தளம்
* ரிப்போர்ட்பீ வலைத்தளம்
[*தொடர்பிழந்த இணைப்பு*]

1. ↑
2. ↑  "Golden moments at Sir Ramaswamy Mudaliar School". *yocee.in*. பார்க்கப்பட்ட நாள் 02 Dec 2021. `{{cite web}}`: Check date values in: `|access-date=` (help)
**தங்கக் குரங்கு தேநீர்** (சீன: 金猴 茶; பின்யின்: ஜான் ஹு சா) என்பது சீனாவில் உள்ள புஜியான் மற்றும் யுன்னான் மாகாணங்களிலிருந்து தோன்றிய கருப்பு தேநீர் ஆகும். மொட்டு மற்றும் முதல் இலை மட்டுமே தேயிலைக்காக எடுக்கப்படுகின்றன. இத்தேயிலை இலைகள் வெளிறிய தங்க நூல் போலக் காணப்படும். தங்கக் குரங்கு தேநீர் என்பது வெள்ளி ஊசி வெள்ளை தேநீரின் இணையெதிர் தேயிலை ஆகும். தங்கக் குரங்கு தேநீரின் சுவை மென்மையான, தேன் சுவையுடன், இறுக்கெதிர் தன்மையுடையது. பல்வேறு கருப்பு தேயிலைகளுக்கு "தங்கக் குரங்கு" எனப் பெயரிடப்பட்டுள்ளன. ஆனால் குறிப்பிட்ட சுவை கூறுகளைத் தீர்மானிக்க, இலையினைக் கவனித்து மாதிரியைச் சுவைத்துப் பார்த்தே அறியமுடியும். தங்க குரங்கு தேநீர் மிகவும் மதிப்புமிக்கது. இது 2009 உலக தேயிலை போட்டியில் சூடான தேயிலை பிரிவில் இரண்டாவது இடத்தைப் பிடித்தது. இதன் மூலம் இதன் பெருமையினை நாம் அறியலாம்.

இந்த தேயிலை உற்பத்தியானது ஒவ்வொரு வசந்த காலத்திலும் நடைபெறுகிறது. இதன் இலைகளும் மொட்டுகளும் கவனமாக கையால் பறிக்கப்பட்டுப் பதப்படுத்தப்படுகிறது. இத்தேயிலை கிடைக்கக்கூடிய கருப்பு தேயிலைகளில் மிகச்சிறந்த ஒன்றாக கருதப்படுகிறது. தேயிலையின் இலைகள் குரங்குகளின் நகங்களைப் போன்று உள்ளதால் இப்பெயர் வந்தது. தங்கக் குரங்கு தேயிலை கடல் மட்டத்திலிருந்து சுமார் 1200 மீட்டர் உயரத்தில் வளர்க்கப்படுகின்றது. இந்த தேயிலை மலைப்பாங்கான, மேகமூட்டம் மூடுபனி சூழ்ந்த யுன்னான் மாகாணத்தில் விளைகின்றது. இங்கு இத்தேயிலை 1700 ஆண்டுகளுக்கும் மேலாக பயிரிடப்படுகிறது. பண்டைய காலங்களில், தங்கக் குரங்கு தேநீரானது உள்ளூர் நில உரிமையாளர்கள் மற்றும் தைப்பான்களால் நுகரப்பட்டது. தேநீரின் அரிதான தன்மை காரணமாக, தைப்பர்கள் அதற்குச் சிறப்புச் சத்துக்கள் உள்ளதாக நம்பினர். இது தங்களுக்குச் சுறுசுறுப்பு மற்றும் பாலியல் சக்தியினை தருவதாக தைபன்கள் கூறுகின்றனர்.[]

1700 ஆண்டுகளாக யுன்னானில் தேயிலை வளர்க்கப்பட்ட போதிலும், தங்கக் குரங்கு தேயிலை ஒப்பீட்டளவில் புதிய தேயிலை ரகமாகும். இது சுமார் 300 ஆண்டுகள் பழமையானது. இது கடந்த 13-18 ஆண்டுகளில் ஏற்றுமதிக்காக மட்டுமே பயன்படுத்தப்படுகிறது.

மேற்கோள்கள்
-----------

1. ↑  Teamatica (16 February 2018). "Golden Monkey Tea". Archived from the original on 17 February 2018. பார்க்கப்பட்ட நாள் 16 February 2018.
2. ↑  "Two Winners at World Tea Championship / TeasEtc". *www.teasetc.com*. பார்க்கப்பட்ட நாள் 2019-04-22.
3. 1 2 3  T7 Tea. "Golden Monkey Black Tea". Archived from the original on 4 மார்ச் 2016. பார்க்கப்பட்ட நாள் 4 April 2013. `{{cite web}}`: Check date values in: `|archive-date=` (help)CS1 maint: numeric names: authors list (link)
4. 1 2  "Stash: Golden Monkey Black Tea". பார்க்கப்பட்ட நாள் 4 April 2013.
5. 1 2  "The Mystery Behind China's Black Tea Production". Archived from the original on 17 மே 2013. பார்க்கப்பட்ட நாள் 4 April 2013.
**கலியுகப் பெருங்காவியம்** அல்லது **கலியுகப் பெருங்காப்பியம்** என்பது வீரபாண்டிய கட்டபொம்மன் பற்றியும் அவருக்கும் ஆங்கிலேயருக்கும் நடந்த போர்பற்றியும் காவிய முறையில் விரிவாக பாடப்பட்ட ஒரு நூலாகும். இது நாலாயிரம் செய்யுள்களுக்குமேல் கொண்டது. புராண முறையில் ஆற்றுப்படலம், நாட்டுப்படலம், நகரப்படலம் ஆகியவற்றுடன் இயற்றப்பட்டது. இந்நூல் கட்டபொம்மன் காலத்திலேயே பஞ்சாட்சரக் கவிராயர் என்பவரால் இயற்றப்பட்டது. இவர் நமச்சிவாயக் கவிராயர் என்றும் குறிக்கப்படுவார்.

நூல் அமைப்பு
------------

இந்நூலின் அமைப்பு புராணம் போல் துவங்குகிறது. உலகத்தின் படைப்புத் தொழில் செய்யும் பிரம்மன் ஆணவமடைந்த பொழுதில் அவனுக்கு புத்திபுகட்ட அவனிடம் முருகன் பிரணவத்திற்கு பொருள் கேட்க, பொருள் கூற இயலாமல் பிரம்மன் தவிக்க, அவரை தலையில் கொட்டி சிறையிலிட்டான். பின் முருகனே படைப்புத் தொழிலை மேற்கொண்டான். இவ்வாறு சிலகாலம் சென்ற நிலையில் முருகனின் ஆட்சி எவ்விதம் உள்ளது என்று தேவர்களும் ரிசிகளும் அண்டத்தின் நாற்புறமும் சென்று பார்த்தனர். பூலோகத்திற்கு வந்தபோது அங்கு ஏற்பட்ட பீரங்கி ஒலியைக் கேட்டு நடுநடுங்கி குமரனின் கால்களில் சரணடைந்து காப்பாற்ற வேண்டினர். இவ்வாறு இவர்கள் பயந்து நிற்கையில் நாரதர் வந்து முருகனிடம் பாஞ்சாலங்குறிச்சி மன்னன் வீரபாண்டியக் கட்டபொம்மனின் பெருமை
மிக்க வரலாற்றைக் கூறும் முறையில் துவங்குகிறது. இந்நூல் எளிய நடையில் சாமான்யரும் புரிந்து கொள்ளக் கூடிய முறையில் எழுதப்பட்டுள்ளது. இந்நூல் பதிப்பிக்கப்பட்டதாகத் தெரியவில்லை இந்நூல் பற்றியும் இந்நூலின் சில பாடல்கள் கட்டபொம்மன் வரலாற்றைக்கூறும் சில நூல்களில் எடுத்தாளப்பட்டுள்ளன.

மேற்கோள்கள்
-----------

1. ↑  "கலியுகப் பெருங்காப்பியம்". tamilvu. பார்க்கப்பட்ட நாள் 24 மார்ச் 2016. `{{cite web}}`: Check date values in: `|accessdate=` (help)
**சையாதியா சைசாண்டியா** (*Cyathea gigantea*) என்பது பெரணி மர வகையைச் சார்ந்தது. இது வடகிழக்கு இந்தியா முதல் தென்னிந்தியா, நேபாளம், மியான்மர், தாய்லாந்து, லாவோஸ், வியட்நாம், மலாய் தீபகற்பம், மத்திய சுமத்திரா மற்றும் மேற்கு ஜாவா ஆகிய நாடுகளில் காணப்படுகிறது.

இத்தாவரமானது சையாத்தியா கிளாபரா போன்றே காணப்படுவதாகத் தாவரவியலாளர்கள் லாா்ச் மற்றும் பிராக்கின்ஸ் தொிவிக்கின்றனா். மேலும் சாயத்தியா போடோபில்லா மற்றும் சையாத்தியா சய்டியுபியா தாவரங்களோடு ஒரு குழுவாகப் பண்புகளில் ஒத்துப் போவதாகவும், மேற்காணும் பெரணி வகைகளுக்கிடையேயான தொடா்பினைத் தொிந்து கொள்ள மேலும் ஆராய்ச்சிகள் தொடரப்பட வேண்டும் என்று இவர்கள் தெரிவிக்கின்றனர். சைசாண்டியா என்னும் பதம் மிகப்பொிய ஓலை போன்ற இலை அமைப்பை குறிப்பதாகக் கொள்ளலாம்.

600-1000 மீட்டா் வரை உயரத்தில் ஈரமான வெளிகளில் வளரக் கூடியது. தண்டுப் பகுதியானது நேராகவும் 5 மீட்டா் அல்லது அதற்கு மேலும் உயரமாக வளரக் கூடிய தன்மை கொண்டது. 
இலைப்பகுதி இரண்டு அடுக்கு மற்றும் மூவடுக்கு முறையில் காணப்படுகிறது. இலைக்காம்புப்பகுதி நீளமாகவும் செதில்கள் உதிா்ந்த பிறகு அடா் கறுப்பு நிறமாகவும் கடினமாகவும் தென்படுகிறது. செதில்கள் அடா்ந்த பழுப்பு நிறத்தில் ஒளி ஊடுருவும் தன்மையானதாகவும், குறுகிய நிறமிழந்த நுனிகளை உடையதாகவும் உள்ளது. வட்ட வடிவமான சோரைகைள கொண்டுள்ளது.

மேற்கோள்கள்
-----------

* Braggins, John E. & Large, Mark F. 2004. *Tree Ferns*. Timber Press, Inc. p. 136. ISBN 0-88192-630-2
* The International Plant Names Index: *Cyathea gigantea*
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Carnegiea|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**உயரக் கற்றாழை** (*Saguaro*) என்பது சப்பாத்திக் கள்ளிக் குடும்பத்தில் மிக உயரமாக வளரும் மரமாகும். இது 50 முதல் 70 அடி உயரம் வளரக் கூடியது. அடி மரம் 2 அடி விட்டம் கொண்டது. தூண் போன்ற பல கிளைகளைக் கொண்டு இருக்கும். பார்ப்பதற்கு மெழுகுவர்த்தி போன்று இருக்கும். கிளைகளின் முனைகளில் 10 செ.மீ. நீளமுடைய அழகிய வெள்ளை நிற புனல் வடிவப் பூக்கள் உண்டாகும். இப்பூக்கள் நண்பகல் நேரத்தில் வெடிக்கும். இதன் கனி சூன் மாதத்தில் பழுக்கும். இது ஊதா கலந்து செந்நிறமாக இருக்கும். அரிசோனா நாட்டில் பாப்பாகோ இந்தியர்கள் இதை உணவாக உண்கிறார்கள். விதை கருப்பாக, பளபளப்பாக இருக்கும்.

சிறப்புப் பண்புகள்
------------------

இம்மரம் 250 ஆண்டுகள் வரை உயிர் வாழக் கூடியது. ஒரு இஞ்ச் வளர 30 வருடங்கள் ஆகிறது. அரிசோனாவிலும் மெக்ஸிகோ, கலிபோனியா ஆகிய இடங்களில் பாறை நிறைந்த பகுதியிலும் மலைப்பகுதியிலும் இவைகள் நன்கு வளர்கின்றன.

மேற்கோள்கள்
-----------


1. ↑  "The IUCN Red List of Threatened Species". *IUCN Red List of Threatened Species*. பார்க்கப்பட்ட நாள் 2018-10-26.
2. ↑  "*Carnegiea gigantea* (Engelm.) Britton & Rose". *Tropicos*. Missouri Botanical Garden. பார்க்கப்பட்ட நாள் 2014-09-19.
3. ↑  Pavek, Diane S. (1993). "Carnegiea gigantea". *US Forest Service Fire Effects Information System*. U.S. Department of Agriculture, US Forest Service, Rocky Mountain Research Station, Fire Sciences Laboratory (Producer). பார்க்கப்பட்ட நாள் October 2, 2019.
4. ↑  "Saguaro Cactus Fact Sheet". *desertmuseum.org*. பார்க்கப்பட்ட நாள் March 27, 2019.
***இசுடைப்னோலோபியம் ஜபோனிகம்*** (Styphnolobium japonicum) **சப்பானிய பகோடா மரம்**  ( **சீன அறிஞர் மரம்** மற்றும் **பகோடா மரம்** என்றும் அழைக்கப்படுகிறது) என்பது பட்டாணிக் குடும்பமான பபேசியேவின் துணைக் குடும்பமான பபோயிடேவில் உள்ள ஒரு வகை மரமாகும்.

இது முன்னர் *சோஃபோரா* இனத்தில் சேர்க்கப்பட்டது. ஆனால்*, இசுடைப்னோலோபியத்தின்* இனங்கள் *சோஃபோராவிலிருந்து* வேறுபடுகின்றன, இவற்றின் வேர்கள் ஒன்றிய வாழ்வை உருவாக்கும் திறனைக் கொண்டிருப்பதில்லை.இதன் இலைகள் மற்றும் பூக்களை முனையத்தில் அல்லாது நுனிவளர் பூந்துணர் பகுதியில் கொண்டிருப்பதன் மூலம் *கலியா* பேரினத்திலிருந்து இது வேறுபடுகிறது.

*இசுடைப்னோலோபியம் ஜபோனிகம்* சீனாவைப் பூர்வீகமாகக் கொண்டது. இது ஐரோப்பா, வட அமெரிக்கா மற்றும் தென்னாப்பிரிக்காவில் பிரபலமான அலங்கார மரமாகும், இதன் வெள்ளைப் பூக்களுக்காக வளர்க்கப்படுகிறது. இது 10-20 மீ உயரத்திற்கு சமமான பரவலுடன் வளர்கிறது, மேலும் நன்றாக, அடர் பழுப்பு நிற மரத்தை உருவாக்குகிறது.

பயன்பாடு
--------

### வரலாற்று நிகழ்வுகள்

*கில்டி சீன இசுகாலர்ட்ரீ* என்பது பெய்ஜிங்கில் உள்ள ஒரு வரலாற்று பகோடா மரமாகும், அதில் மிங் வம்சத்தின் கடைசிப் பேரரசர் சோங்சென் தூக்கிலிடப்பட்டார்.

மருத்துவப் பயன்பாடு
-------------------

அவரை
பாரம்பரிய சீன மருத்துவத்தில் பயன்படுத்தப்படும் 50 அடிப்படை மூலிகைகளில் ஒன்றாகும். இதன் பழங்கள் அழுத்த எதிர்ப்பு மற்றும் ஆக்ஸிஜனேற்றப் பண்புகளைக் கொண்டுள்ளன. 

### தேநீர்

இதன் பூக்கள் மற்றும் இலைகள் சில சமயங்களில் சீனாவின் சாண்டோங் மாகாணத்தில் உள்ள லாவோசன் கிராமத்தில் உள்ள குடும்பங்களால் தேயிலையாகப் பயன்படுத்தப்படுகின்றன. இது மூலிகைத் தேநீராகக் கருதப்படுகிறது.

சான்றுகள்
---------

1. ↑  "*Styphnolobium japonicum*". *Germplasm Resources Information Network (GRIN)*. Agricultural Research Service (ARS), United States Department of Agriculture (USDA). Retrieved 19 February 2008.
2. 1 2 3 4  "Styphnolobium japonicum – ILDIS LegumeWeb".
3. ↑  "*Styphnolobium japonicum*". Natural Resources Conservation Service PLANTS Database. USDA. பார்க்கப்பட்ட நாள் 4 December 2015.
4. ↑  Thabit, Sara; Handoussa, Heba; Roxo, Mariana; Cestari de Azevedo, Bruna; S.E. El Sayed, Nesrine; Wink, Michael (2019-07-19). "Styphnolobium japonicum (L.) Schott Fruits Increase Stress Resistance and Exert Antioxidant Properties in Caenorhabditis elegans and Mouse Models". *Molecules* **24** (14): 2633. doi:10.3390/molecules24142633. பன்னாட்டுத் தர தொடர் எண்:1420-3049. பப்மெட்:31331055.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Utricularia sect. Phyllaria|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

*யூட்ரிகுலேரியா ஸ்ட்ரையேட்டுலா ஊதா மலர்கள்*
***யூட்ரிகுலேரியா ஸ்ட்ரையேட்டுலா*** *(Utricularia striatula)* என்பது *யூட்ரிகுலேரியா* பேரினத்தைச் சேர்ந்த சிறிய ஊனுன்ணித் தாவரமாகும். இது வெப்பமண்டல ஆப்பிரிக்கா முதல் நியூ கினியா வரை பரவியுள்ளது. *யூ. ஸ்டிரையேட்டுலா* கல் அல்லது தாவரப் பட்டையின் புறவளரித் தாவரமாகும். இது கடல் மட்டம் முதல் 3300 மீ உயரம் வரை நிலவுகிறது. 1819 இல் ஜேம்சு எடுவார்டு சுமித்தால் முதலில் விவரிக்கப்பட்டது.

செடி அமைவு
----------

இச்செடியின் தண்டு கடினமானது. இதன் இலைகள் வட்ட வடிவமானது. இச்செடியில் பூச்சிகளைப் பிடிக்கப் பயன்படுத்தும் பைகள் ஒடுங்கிப்போய் முட்டை வடிவத்தில் இருக்கிறது. இப்பைகள் 1 மி.மீட்டருக்கும் குறைவான அளவே உடையது. இச்செடியில் ஊதா நிற மலர்கள் பூக்கின்றன.

மேற்கோள்கள்
-----------

1. ↑  "*Utricularia\_striatula*". *World Checklist of Selected Plant Families*. Royal Botanic Gardens, Kew. பார்க்கப்பட்ட நாள் 2018-01-09.
2. ↑  Taylor, Peter. (1989). *The genus Utricularia - a taxonomic monograph*. Kew Bulletin Additional Series XIV: London.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q7903201
* விக்கியினங்கள்: Utricularia striatula
* APDB: 57110
* FoC: 200021983
* GBIF: 4087937
* iNaturalist: 119025
* IPNI: 527130-1
* IUCN: 168752
* என்.சி.பி.ஐ: 192318
* Plant List: kew-2449763
* POWO: urn:lsid:ipni.org:names:527130-1
* Tropicos: 18300333

 |
**சாகித்தி பிங்காலி** (Sahithi Pingali) என்பவர் கர்நாடக மாநிலத்தின் பெங்களுருவைச் சேர்ந்த மாணவி ஆவார். ஐக்கிய அமெரிக்காவின் மாசசூசெட்சு மாகாணத்தில் உள்ள கேம்பிரிட்சு நகரில் அமைந்துள்ள மாசசூசெட்சு தொழில்நுட்பக் கல்வி நிலையம் சர்வதேச அறிவியல் மற்றும் பொறியியல் கண்காட்சியில் சாகித்தி பிங்காலியின் ஒட்டுமொத்த இரண்டாம் இடத்தைப் பாராட்டும் விதமாக பால் வெளியில் உள்ள ஒரு சிறிய கோள் ஒன்றிற்கு சாகித்தி பிங்காலியின் பெயரைச் சூட்டியுள்ளது.

சாகித்தி பிங்காலி பெங்களூரு இன்வென்சர் அகாதெமியில் பயின்றவர். இவர் இன்டெல் சர்வதேச அறிவியல் மற்றும் பொறியியல் கண்காட்சியில் (ISEF) "நன்னீர் நீர்ப்பிடிப்புப் பகுதிகளில் மாசுபாட்டைக் கண்காணிப்பதற்கு பலவித சேவைகளைப் இணைய உதவியோடு பெறும் முறையைப் (crowdsourcing) பயன்படுத்தும் ஒரு புதுமையான அணுகுமுறை" (An Innovative Crowdsourcing Approach to Monitoring Freshwater Bodies) என்ற தனது ஆய்வறிக்கையைப் பதிவு செய்திருந்தார். இன்டெல் சர்வதேச அறிவியல் மற்றும் பொறியியல் கண்காட்சியானது உலக அளவிலான கல்லுாரிக்குச் செல்வதற்கு முன் பருவத்தில் உள்ள மாணவர்களுக்கான பெருமைமிகு கண்காட்சியாகும். இந்தப் போட்டியில் இறுதிப்போட்டிக்குத் தகுதி பெற்ற 2000 நபர்களில் சாகித்தி பிங்காலியும் ஒருவர். இவர் இந்தப் போட்டியின் இறுதியில் முதல் 3 விழுக்காடு வெற்றியாளர்களில் ஒருவராகவும், புவி மற்றும் சுற்றுச்சூழல் அறிவியல் பிரிவில் ஒட்டுமொத்த இரண்டாம் இடத்தையும் பெற்றார்.

விருதுகள்
---------

இந்த ஆண்டு தொடக்கத்தில் ஐக்கிய அமெரிக்காவின் ஹூஸ்டன் நகரில் நடந்த ISWEEEP (International Sustainable World Engineering Energy Environmental Project - சர்வதேச வளங்குறையா உலக பொறியியல் ஆற்றல் சுற்றுச்சூழல் திட்டம்) அமைப்பால் நடத்தப்பட்ட ஒலிம்பியாட் போட்டியில் வர்துார் ஏரி தொடர்பாான ஆய்வறிக்கைக்காக தங்கப் பதக்கம் கிடைத்தது. கடந்த ஆண்டு புனேயில் நடைபெற்ற ஐஆர்ஐஎஸ் அறிவியல் கண்காட்சியில் வளரும் நாடுகளில் ஏரிகளைக் கண்காணிப்பதற்கான புதிய அணுகுமுறை என்ற தலைப்பிலான ஆய்வறிக்கைக்கு மிகச்சிறந்த விருதினைப் பெற்றார்.

மேற்கோள்கள்
-----------

1. ↑  "Bengaluru girl to get a minor planet named after her". *Staff Reporter*. The Hindu. 07 June 2017. பார்க்கப்பட்ட நாள் 12 செப்டம்பர் 2017. `{{cite web}}`: Check date values in: `|accessdate=` and `|date=` (help)
2. ↑  "From Bengaluru to the Milky Way—how this 12th grader got a planet named after her". Your Story. 07 June 2017. பார்க்கப்பட்ட நாள் 12 செப்டம்பர் 2017. `{{cite web}}`: Check date values in: `|accessdate=` and `|date=` (help)
**உயிரி களைக்கொல்லி** (Bioherbicide) என்பது ஒரு உயிரியல் தன்மையை அடிப்படையாக கொண்ட  களைகளைகளை  கட்டுப்படுத்த பயன்படுத்தப்படும் ஒரு மருந்து ஆகும். களைக்கொல்லிகள்  முக்கியமான  மூன்று  வகைகளில், களைகள்  அல்லது  விரும்பத்தகாத தாவரங்களை கட்டுப்படுத்த பயன்படுகிறது.

பூச்சிகளை கட்டுப்படுத்தும் மருந்துகள் பூச்சிக்கொல்லிகள் என்றும் , பூஞ்சைகளைக்  கட்டுப்படுத்தும் மருந்துகள்  பூசணக் கொல்லிகள்  என்றும் பொதுவாக அழைக்கப்படுகின்றன. பொதுவாக, 
விவசாயம்  சம்பந்தமான பூச்சிகளை,  எந்த பூச்சிக்கொல்லியையும் பயன்படுத்தியும் கட்டுப்படுத்த முடியுமே தவிர, முழுமையாக  ஒழிக்க இயலாது.

கிட்டத்தட்ட ஒவ்வொரு விவசாய பூச்சிக்கும் அதன் எண்ணிக்கையை குறைக்க
குறைந்தது ஒரு  இயற்கை எதிரியாவது உள்ளது.  உயிர் களைக்கொல்லிகள் என்பது மனிதர்களால் உருவாக்கப்பட்ட ரசாயனங்களை சார்ந்து இல்லாமல், இயற்கை எதிரிகளை கொண்டு உருவாக்கப்படுகிறது. உயிர்   களைக்கொல்லிகள்  மிக முக்கியமான  ஒன்றாக கருதப்படுகிறது. ஏனென்றால் இது சுற்று சூழலில் செயற்கை  ராசாயனங்களைவிட மிக குறைந்த மாற்றங்களையும்,
பாதிப்புகளையும்  ஏற்படுத்துகின்றது
இந்த  மருந்துகள் ரசாயனங்கள் போன்று  பொது சுகாதார பிரச்சினைகள் ஏதும் ஏற்படுத்துவதில்லை.

இந்த இரண்டு நன்மைகளின் காரணமாக,    உயிரியல் கட்டுப்பாட்டு மருந்துகள் மற்றும் உயிர் களை கொல்லிகளை  பொது சுகாதார பாதுகாப்புகளுக்கான கவனமான  சோதனைகளுக்கு உட்படுத்த தேவை இல்லை.

உயிர் களைக்கொல்லிகள் 
பூஞ்சைகள்,பாக்டீரியாக்கள் அல்லது மூத்தவிலங்கு(புரோட்டோசோவா) போன்ற நுண்ணுயிரிகளின் இரண்டாம் நிலை வளர்சிதை மாற்றங்கள் மூலம்  பெறப்பட்ட கலவைகளாகவோ, அல்லது வேறு தாவர இனங்களில்
இருந்து பெறப்பட்ட சாறாகவோ, அல்லது ஒற்றை கலவையாகவோ,அல்லது நச்சுத்தன்மை கொண்ட தாவர எச்சங்களாகவோ  
இருக்கலாம்.

பூஞ்சையை அடிப்படையாக கொண்ட உயிர் 
களைக்கொல்லிகள் பூஞ்சைகளைக்கொல்லிகள் என்றழைக்கப்படுகிறது.

இந்த துறையில் உயிர் பூச்சிக் கொல்லிகள் மற்றும்  உயிர்களைக்கொல்லிகள் " நேச்சுரல்ஸ்" என அழைக்கப்படுகிறது

மேற்கோள்கள்
-----------

1. ↑  Angélica Rossana Castro de Souza, Daiana Bortoluzzi Baldoni, Jessica Lima, Vitória Porto, Camila Marcuz, Carolina Machado, Rafael Camargo Ferraz, Raquel C. Kuhn, Rodrigo J.S. Jacques, Jerson V.C. Guedes, Marcio A. Mazutti, Selection, isolation, and identification of fungi for bioherbicide production, Brazilian Journal of Microbiology, Volume 48, Issue 1, January–March 2017, Pages 101-108, 
பன்னாட்டுத் தர தொடர் எண் 1517-8382, .
**தம்தமா சாகிபு** (*Damdama Sahib*) எனும் இவ்வூர், வடமேற்கு இந்தியாவின் பஞ்சாப் மாகாணத்திலுள்ள பட்டிண்டா மாவட்டத்திலிருந்து 28- கிலோமீட்டர் தென்கிழக்கேயுள்ள பஞ்ச தக்து (*Panj Takht*) (பஞ்சாபி:*பஞ்ச தக்து*) (தமிழ்:*ஐந்து இருக்கைகள்*) என்னுமிடத்தில் (29° 59′ 13.2″ N, 75° 4′ 40.8″ E) சீக்கிய புனிதத்தலமாக அமைந்துள்ளது. **தக்த் சிறீ தர்பார் சாகிபு தம்தமா சாகிபு** (*Takht Sri Darbar Sahib Damdama Sahib*) என விரிவான பெயருடன் அறியப்படும் இது, பஞ்ச தக்து அல்லது 'சீக்கிய உலகின் அதிகாரத்தின் இருக்கை' எனப்படும் இருக்கைகளில் ஒன்றுதான் 'தக்து சிறீ தம்தமா சாகிபு' எனக்கூறப்படுகிறது. மற்ற நான்கு இருக்கைகளான, அகல் தக்து சாகிபு (*Akal Takht*), தக்து சிறீ கேசகர் சாகிபு (*Takht Sri Keshgarh Sahib*), தக்து சிறீ பாட்னா சாகிபு (*Takht Sri Patna Sahib*) மற்றும் தக்து சிறீ அசூர் சாகிபு (*Hazur Sahib Nanded*) போன்ற இருக்கைகள் இருப்பது குறிப்பிடத்தக்கது.

பின்னணி
-------

கி.பி 1705-ல் சீக்கிய சமய பத்து குருக்களில் பத்தாவது குருவான குரு கோவிந்த் சிங் என்பவர், சீக்கியர்களின் புனித நூலான குரு கிரந்த சாகிபு (*ஆதி கிரந்தம்*) எனும் நூலின் முழு பதிப்புகளையும் இவ்விடத்தில் தயாரித்ததாகவும் நம்பப்படுகிறது. மேலும், முகாலயர்களுடன் நடந்த போருக்குப் பின் இங்கு ஓய்வெடுத்ததாகவும் சொல்லப்படுகிறது.

புனித காரணிகள்
--------------

இத்தலத்தின் வளாகத்தினுள் 10 குருத்வாராக்களும், மூன்று புனித நீர்த்தொட்டிகளும் உள்ளன. 1510-ல், சீக்கிய மதத்தின் நிறுவனரும், மற்றும் பத்து சீக்கிய குருக்களுள் முதல் குருவான குரு நானக் இங்கு வந்தபோது முதல் தொட்டி உருவாக்கப்பட்டது. 'குருசார் சரோவர்', 'அகால்ஸார் சரோவர்' என்ற இரண்டாவது மூன்றாவது தொட்டிகளில் நீர் அருந்துவது நோய்களைத் தீர்ப்பதாகச் தொன் நம்பிக்கையாக கருதப்படுகிறது..

மற்ற நான்கு இருக்கைகளின் படிமங்கள் சில காட்சிக்காக
--------------------------------------------------

| பொற்கோயில் வளாகத்தில் உள்ள அகல் தக்து சாகிபு அம்ரித்சர் | தக்து சிறீ கேசகர் சாகிபு அனந்த்பூர் சாகிபு | தக்து சிறீ பாட்னா சாகிபு பட்னா | தக்து சிறீ ஹழுர் சாகிபு நாந்தேடு |
| --- | --- | --- | --- |
|

சான்றாதாரங்கள்
--------------

1. ↑  "Takht Sri Damdama Sahib". www.sikh-history.com. @ 2016. Archived from the original on 2016-01-03. பார்க்கப்பட்ட நாள் 2016-07-16. `{{cite web}}`: Check date values in: `|date=` (help); Unknown parameter `|dead-url=` ignored (help)
2. ↑  ww.sikhiwiki.org | Takhat Damdama Sahib | (ஆங்கிலம்) வலைக்காணல்: 16/07/2016
3. ↑  "Damdama Sahib, Bathinda". www.nativeplanet.com. @ 2016. பார்க்கப்பட்ட நாள் 2016-07-16. `{{cite web}}`: Check date values in: `|date=` (help)

புற இணைப்புகள்
--------------

* டம்டமா சாகிப் முகப்பு படிமம்
[*தொடர்பிழந்த இணைப்பு*]
* தக்த் ஸ்ரீ டம்டமா சாஹிப், டல்வாண்டி சாபோவிலிருந்து பரணிடப்பட்டது 2017-02-23 at the வந்தவழி இயந்திரம்
**யுரேனியம் போரோ ஐதரைடு** *(Uranium borohydride)* என்பது U(BH4)4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். போரோ ஐதரைடுடன் கூடிய இந்த யுரேனியம் அணைவு எளிதில் ஆவியாகிறது. பச்சை நிறத்துடன் காணப்படும் இச்சேர்மம் திண்ம நிலையில் பலபகுதிக் கட்டமைப்பைக் கொண்டுள்ளது. ஆனால் நான்முக ஒற்றைப்படியாக ஆவியாகிறது.

தயாரிப்பு
---------

யுரேனியம் டெட்ராபுளோரைடுடன் அலுமினியம் போரோ ஐதரைடு சேர்த்து வினைப்படுத்தி யுரேனியம் போரோ ஐதரைடு தயாரிக்கப்படுகிறது :

UF4 + 2 Al(BH4)3 → U(BH4)4 + 2 Al(BH4)F2.
யுரேனியம் டெட்ராகுளோரைடுடன் இலித்தியம் போரோ ஐதரைடு சேர்த்து வெற்றிடத்தில் திண்மநிலை வினைக்கு உட்படுத்துவதன் மூலமாகவும் இச்சேர்மத்தைத் தயாரிக்க முடியும் :

UCl4 + 4 LiBH4 → U(BH4)4 + 4 LiCl.
U(BH4)4 திண்ம நிலையில் பலபகுதிக் கட்டமைப்பைப் பெற்றிருந்தாலும் U(BH3CH3)4 ஒருபகுதிக் கட்டமைப்ப்பிலும் எளிதில் ஆவியாகக் கூடியதாகவும் உள்ளது.

வரலாறு
------

மன்காட்டன் திட்டக்காலத்தில், யுரேனியத்தின் ஐசோடோப்புகளைப் பிரித்தெடுக்கும் விரவுதல் முறை பிரித்தலுக்கு உகந்த, ஆவியாகும் யுரேனியச் சேர்மங்களை கண்டறிய வேண்டிய தேவை எழுந்தது. 60 ° செ வெப்பநிலையில் 4 மி.மீ.பாதரசம் (530 பாசுகல்) என்ற ஆவியழுத்த அளவில் விரைந்து ஆவியாகும் யுரேனியச் சேர்மமாக யுரேனியம் எக்சாபுளோரைடும் இதையடுத்து விரைந்து ஆவியாகும் சேர்மமாக யுரேனியம் போரோ ஐதரைடும் அறியப்பட்டன. எர்மான் இர்விங் செல்சிங்கெர் மற்றும் எர்பர்டு சார்லசு பிரௌன் இணைந்து யுரேனியம் போரோ ஐதரைடைக் கண்டறிந்தனர். எர்பர்டு சார்லசு பிரௌன் சோடியம் போரோ ஐதரைடையும் கண்டறிந்தவர் என்பது குறிப்பிடத்தக்கது ஆகும்.

யுரேனியம் எக்சாபுளோரைடு அதிக அரிப்புத்தன்மை கொண்ட ஒரு சேர்மமாகும். கையாள்வதற்கு அதிக இடர்பாடுகளைக் கொடுத்ததால் போரோ ஐதரைடிற்குப் பயன்படுத்துவதில் மறுபரிசீலனை செய்யவேண்டியிருந்தது. யுரேனியம் எக்சாபுளோரைடு தொடர்பான சிக்கல்கள் களையப்பட்டன. தயாரிக்கும் தொகுப்பு முறைகளும் இறுதி செய்யப்பட்டன. இயற்கையில் போரான் பரவலாக 10B (20%) மற்றும் 11B (80%) என்ற இரண்டு ஓரிடத்தான் வடிவங்களில் காணப்படுவதால், ஐசோடோப்புகளைப் பிரித்தெடுத்தலில் போரோ ஐதரைடுகள் இயல்பற்ற ஈந்தனைவிகளாகக் கருதப்பட்டன.

மேற்கோள்கள்
-----------

1. 1 2  Ephritikhine, M. (1997). "Synthesis, Structure, and Reactions of Hydride, Borohydride, and Aluminohydride Compounds of the f-Elements". *Chemical Reviews* **97** (6): 2193–2242. doi:10.1021/cr960366n. பப்மெட்:11848899.

| * பா
* உ
* தொ
 யுரேனியம் சேர்மங்கள் |
| --- |
| யுரேனியம் (II) | 
* UB2
* USi2
* US

 |
| யுரேனியம் (III) | 
* UCl3
* UI3
* UP
* U(OH)3
* UH3
* UN

|  |  |
| --- | --- |
| கரிம யுரேனியம் (III) சேர்மங்கள் | 
* U(C5H5)3

 |

 |
| யுரேனியம் (IV) | 
* U(BH4)4
* UCl4
* UF4
* UBr4
* UI4
* UO2
* US2
* U(SO4)2

|  |  |
| --- | --- |
| கரிம யுரேனியம் (IV) சேர்மங்கள் | 
* U(C8H8)2
* U(C5H5)4
* U(C5H5)3Cl

 |

 |
| யுரேனியம் (IV,V) | 
* UC
* UTe2
* U2N3

 |
| யுரேனியம் (V) | 
* UCl5
* UF5
* UBr5
* UI5
* U2O5

 |
| யுரேனியம் (V,VI) | 
* U3O8

 |
| யுரேனியம் (VI) | 
* (NH4)2U2O7
* Na2U2O7
* UCl6
* UF6
* U(PO4)2
* UO3
* UO4
* UO2(CH3COO)2
* UO2(CHO2)2
* UO2CO3
* UO2CO3·2(NH4)2CO3
* UO2Cl2
* UO2F2
* UO2(NO3)2
* UO2(OH)2
* UO2(SO4)2
* ZnUO2(CH3COO)4
* UN2
* H2UO4

 |
| யுரேனியம் (XII) | 
* *UO6 (கருதுகோள்)*

 |
கவிஞர் மீனவன் (பிறப்பு : 09-சனவரி-1933, மறைவு : 22-ஆகஸ்டு-2012)
நாகை மாவட்டத்தில் உள்ள தரங்கம்பாடியில் இலக்குவன், தைலம்மை தம்பதியினருக்கு   09-01-1933 அன்று மூத்த மகனாகப் பிறந்த கவிஞர் மீனவனின் இயற்பெயர் **நாராயணசாமி** என்பதாகும். புலவர் பட்டமும் அதனை தொடர்ந்து சென்னைப் பல்கலைக்கழகத்தில் எம். ஏ. பட்டமும் பெற்றுத் தேர்ந்த **கவிஞர் மீனவன்** நாகை தேசிய மேல்நிலைப்பள்ளியில் முதுகலை தமிழாசிரியராக  பணியாற்றி ஓய்வு பெற்றார்.

**பேரறிஞர் அண்ணா, முத்தமிழ்க் காவலர் கலைஞர், புரட்சித் தலைவர் எம்.ஜி.ஆர்.**ஆகிய மூன்று முதல்வர்களிடமும் பரிசும் பாராட்டும் பெற்றவர்.

**"கொஞ்சும் குழந்தை" , "உழைக்கும் பரிதி", "முத்திரைக்குமரி", "சிந்தனைச்சிற்பி சிங்காரவேலர் பிள்ளைத்தமிழ்", "பண்டைய தமிழரும், பரதவர் வாழ்வும் "** என்னும் **5** நூல்களை எழுதி வெளியிட்டுள்ளார்.

கவிஞர் மீனவன் எண்ணற்ற பட்டிமன்றங்கள், கவியரங்கங்கள், இலக்கியத் திறனாய்வுக் கூட்டங்களை தலைமையேற்று நடத்தி இருக்கின்றார்.

தந்தை பெரியாரின் திராவிடக் கருத்துக்களில் அதீத ஈடுபாடு கொண்டிருந்த **கவிஞர் மீனவன்,** நூற்றுக்கணக்கான சுயமரியாதை  திருமணங்களை தந்தை பெரியார் வழியில் நடத்தி வைத்தவர். **இருபதாம் நூற்றாண்டின் இணையற்ற 100 கவிஞர்கள் வரிசையில் இடம் பெற்றவர்.**

சிந்தனை சிற்பி சிங்காரவேலரின் மேல் கொண்ட பற்றின் காரணமாக அவர் பெயரில் **சிந்தனை சிற்பி மழலையர் பள்ளியை** அக்கரைப்பேட்டையில் தொடங்கியவர்.  நாகையில் பல்வேறு அமைப்புகளில் தன்னை இணைத்து சமுதாயப் பணியாற்றினார்.  இவரின் **ஒருமைப்பாடு** என்னும் பாடல் (கொஞ்சும் குழந்தை நூலில் இடம்பெற்றது) 5 ஆம் வகுப்பு தமிழ் பாடப் புத்தகத்திலும், **சிந்தனைச்சிற்பி** என்னும் பாடல் (முத்திரைக்குமரி என்னும் நூலில் இடம்பெற்றது ) 12 ஆம் வகுப்பு சிறப்புத் தமிழ் பாட புத்தகத்திலும் இடம் பெற்றது.

குறிப்புகளும் மேற்கோள்களும்
---------------------------

  

1. ↑  நாகப்பட்டினம், நாகை (21-02-2018). "பக்கம்:நாகப்பட்டினம்.pdf/368 - விக்கிமூலம்". *ta.wikisource.org*. பார்க்கப்பட்ட நாள் 2019-07-18. `{{cite web}}`: Check date values in: `|date=` (help); Cite has empty unknown parameter: `|dead-url=` (help)
2. ↑  பண்டைய தமிழரும் பரதவர் வாழ்வும், பண்டைய தமிழரும் பரதவர் வாழ்வும். "Chennai District Central library Catalog › Details for: பண்டைய தமிழரும் பரதவர் வாழ்வும்". *chennai.tnopac.gov.in*. Archived from the original on 2016-03-04. பார்க்கப்பட்ட நாள் 2019-07-18.
3. ↑  , Designed by Contexture International |. "கவிஞர் மீனவன் | நாகையில் கவி வளர்த்த நற்றமிழ்க் கவிஞர்" (in அமெரிக்க ஆங்கிலம்). Archived from the original on 2020-09-29. பார்க்கப்பட்ட நாள் 2019-07-18. `{{cite web}}`: External link in ``|last=`` (help)
4. ↑  சிந்தனை சிற்பி பள்ளி. "Sinthanai Sirpi Nursery & Primary School – Akkaraipettai, Nagapattinam" (in அமெரிக்க ஆங்கிலம்). பார்க்கப்பட்ட நாள் 2019-07-18. `{{cite web}}`: Cite has empty unknown parameter: `|dead-url=` (help)
**தலித் பெண்களின் தேசியக் கூட்டமைப்பு** (*National Federation of Dalit Women*) என்பது பன்னாட்டு அளவில் தலித் பெண்களின் உரிமைகளை மேம்படுத்துவதற்காக அர்ப்பணிக்கப்பட்ட ஒரு அரசு சாரா அமைப்பாகும். தலித் பெண்களின் தேசியக் கூட்டமைப்பு 1995-ல் ரூத் மனோரமாவால் நிறுவப்பட்டது.

வரலாறு
------

தலித் பெண்களுக்கான தேசியக் கூட்டமைப்பு ஒரு யோசனை 1993-ல் ரூத் மனோரமா பெங்களூரில் தலித் பெண்களுக்கு எதிரான நடைபெற்ற வன்முறை விசாரணையை ஏற்பாடு செய்ய நேரத்தில் உருவானது. தலித் பெண்களின் தேசியக் கூட்டமைப்பு 1995-ல் நிறுவப்பட்டது. பின்னர் பெய்ஜிங்கில் நடந்த உலக மகளிர் மாநாட்டில், மனோரமா தலித் பெண்களின் தேசியக் கூட்டமைப்பின் பிரதிநிதியாகப் பங்கேற்றார்.

தலித் பெண்களின் தேசியக் கூட்டமைப்பு, தேசிய மற்றும் மாநில அளவிலான குழுக்களை உருவாக்குதல், தலித் மக்களுக்கு எதிரான குற்றங்களைக் கண்காணித்தல், வளங்களை உருவாக்குதல் மற்றும் தலித் பெண்களின் கல்விக்கான உதவித்தொகை வழங்குதல் உள்ளிட்ட பல ஆரம்ப இலக்குகளைச் செயல்படுத்திய. 2001-ல், மனோரமாவுடன் தலித் பெண்களின் தேசியக் கூட்டமைப்பினர் இனவெறிக்கு எதிரான உலக மாநாட்டில் பங்கேற்றார். இதில், இவர்கள் "ஜாதிப் பாகுபாட்டை உலகளாவிய அதிர்வலைகளை உருவாக்கும் வகையில் மொழிபெயர்த்து விவாதித்தார்கள்."  2006ஆம் ஆண்டில், தலித் பெண்களின் தேசியக் கூட்டமைப்பு, தலித் மனித உரிமைகளுக்கான தேசிய பிரச்சாரத்துடன் தலித் பெண்களுக்கு எதிரான வன்முறைகள் குறித்த முதல் தேசிய மாநாட்டை புது தில்லி நகரில் நடத்தியது.

பணிகள்
------

தலித் பெண்களின் தேசியக் கூட்டமைப்பு மதச்சார்பற்ற, ஜனநாயகக் கட்டுப்பாட்டிற்கு உட்பட்டது. தலித் பெண்களின் பிரச்சினைகளில் செயல்படுகிறது. தேசிய மற்றும் பன்னாட்டு அளவில் தலித் பெண்களைப் பிரதிநிதித்துவப்படுத்துகிறது. தலித் பெண்களின் தேசியக் கூட்டமைப்பு, உள்ளூர் மற்றும் பிராந்திய தலித் பெண்கள் குழுக்களுடன் இணைந்து அங்குள்ள பிரச்சினைகள் தீர்ப்பதில் ஒருவருக்கொருவர் கருத்துகளைப் பகிர்ந்து கொள்கின்றனர். தலித் பெண்களின் தேசியக் கூட்டமைப்பு, பெண்களுக்கு எதிரான வன்முறைக்குச் சட்ட நடவடிக்கைகளை மேற்கொள்ள உதவுகிறது. தலித் பெண்களுக்கான தலைமைத்துவ வாய்ப்புகளை வழங்கவும் உதவுகிறது.

மேற்கோள்கள்
-----------

1. ↑  Bhattacharya, Swarnima (27 August 2016). "The Making and Unmaking of a Dalit Woman Leader". *The Wire*. பார்க்கப்பட்ட நாள் 2018-08-12.
2. 1 2  "Women Empowerment: Dr Ruth Manorama, President, National Alliance of Women". *Challenger Awards* (in பிரிட்டிஷ் ஆங்கிலம்). Archived from the original on 2017-09-21. பார்க்கப்பட்ட நாள் 2018-08-12.
3. ↑  Smith 2008.
4. 1 2 3 4 5  Mehta 2017.
5. ↑  Subramaniam, Mangala. *The Power of Women's Organizing: Gender, Caste, and Class in India*. .
6. ↑  Manorama, Ruth. "Background Information on Dalit Women in India" (PDF). *Right Livelihood Award*. Archived from the original (PDF) on 24 டிசம்பர் 2020. பார்க்கப்பட்ட நாள் 12 August 2018. `{{cite web}}`: Check date values in: `|archive-date=` (help)

### ஆதாரங்கள்

* Mehta, Purvi. *Women's Activism and "Second Wave" Feminism: Transnational Histories*.
* Smith, Peter (Jay) (June 2008). "From Beijing 1995 to the Hague 2006 – The Transnational Activism of the Dalit Women's Movement". *Canadian Political Science Association Annual Meeting*. .
**தலைகீழ் வகுப்பறை** அல்லது **மறுபுறம் திருப்பப்பட்ட வகுப்பறை** (**Flipped classroom**) என்பது ஒரு மாற்று கற்பித்தல் முறையாகும். இது பாரம்பரிய கற்றல் சூழலை மாற்றி, பெரும்பாலும் வகுப்பறைக்கு வெளியே, யூடியூப் போன்ற ஆன்லைன் ஊடகத்தில் உள்ளடக்கத்தை வழங்கி மாணவர்களை வேகத்துக்கு ஏற்ப வீட்டிலிருந்தே பார்த்து கற்று வகுப்பறையில் விவாதித்து புரிந்துகொள்ளும் ஒரு கற்றல் முறை ஆகும். மாணவர்களுக்கு அறிவியல், கணிதம் போன்ற பாடங்களை 5 முதல் 10 நிமிடங்கள் கொண்ட சிறுசிறு காணொளிகளாக்கு யூ டியூபில் பதிவேற்றம் செய்வர். அதை மாணவர்கள் வீட்டில் அமர்ந்து ஓய்வான நேரத்தில் பார்க்கவேண்டும். இதனால் அவரவர் கற்கும் வேகத்துக்கு ஏற்ப நிறுத்தி நிறுத்தி பார்க்க இயலும். அடுத்து வரும் நாட்களில் தொடர்ந்து வகுப்பறையில் ஆசிரியரின் வழிகாட்டுதல்கலோடு தகவல்கள்மீது உரையாடல்களில் ஈடுபடுவர்.

ஆசிரியர்கள் வழிகாட்டலில் நடக்கும் உரையாடலில் மாணவர்களின் கேள்விகளுக்கு ஆசிரியர் நேரடியாக விடைகொடுத்து அதன்வழியாக கற்பிக்கப்படுகிறது. ஆனால் பாரம்பரிய நடைமுறையிலான வகுப்பறைகளில், குறிப்பிட்ட பாடங்கள் சொற்பொழிவு பாணியில் ஆசிரியரால் விளக்குவதில் கவனம் செலுத்தப்படுகிறது. வகுப்பு விவாதங்கள் வழக்கமாக ஆசிரியரை மையமாகக் கொண்டவையாகவும், உரையாடலின் ஓட்டமானது ஆசிரியரால் கட்டுப்படுத்தப்படும் வகையில் இருக்கும். தலைகீழ் வகுப்பறையைப் பொறுத்தவரை, மாணவர்கள் படிக்கவேண்டிய பாடங்களை மாணவர்கள் பள்ளிக்கு வெளியே ஈடுபாட்டுடன் படிக்கும் விதத்தில் ஊக்குவிக்கப்படுகின்றனர்.

தலைகீழ் வகுப்பறையைக் கண்டுபிடித்தவர்கள் அமெரிக்க பள்ளி ஆசிரியர்களான ஜோனதன் பெர்க்மேன், ஆரன் சாம்ஸ் ஆகியோராவர். விரைவாக பாடம் நடத்தும் ஆசிரியரின் வேகத்தோடு முடியாமல் தடுமாறும் மாணவர்களுக்கும், கலை மற்றும் விளையாட்டு போன்ற துறைகளில் ஈடுபட்டு அதனால் வகுப்புக்கு அடிக்கடி வர முடியாமல் போகும் மாணவர்களுக்கும் என்ன செய்யலாம் என யோசித்து உருவாக்கிய ஒரு வகுப்பறை முறை இது ஆகும்.

மேற்கோள்கள்
-----------

1. ↑  Ryback, D. & Sanders, J. (1980).
2. ↑  The flip: Turning a classroom upside down, Washington Post, 4.
3. ↑  ச. மாடசாமி (5 செப்டம்பர் 2017). "தேவை, தலைகீழ் வகுப்பறை!". *கட்டுரை*. தி இந்து. பார்க்கப்பட்ட நாள் 8 செப்டம்பர் 2017. `{{cite web}}`: Check date values in: `|accessdate=` and `|date=` (help)
**குடியரசுத் தலைவர் ஆட்சி** என்பது இந்தியாவில் மாநில அரசு ஒன்று கலைக்கப்பட்டு அல்லது இடைநிறுத்தப்பட்டு இந்திய அரசு மேற்பார்வையில் இயங்குவதைக் குறிக்கிறது. இவ்வகை மத்திய அரசின் நேரடி ஆட்சிக்கு இந்திய அரசியலமைப்பு விதி 356 வழி செய்கிறது. இவ்விதியின்படி, மாநிலத்தில் அரசியலமைப்பு அமைப்புகள் இயங்காதிருக்கும்போது மாநில அரசுகளைக் கலைக்க மத்திய அரசிற்கு அதிகாரம் உள்ளது. மாநில சட்டப்பேரவையில் எந்தவொருக் கட்சிக்கும் அல்லது கூட்டணிக்கும் அறுதிப் பெரும்பான்மை கிட்டாது ஆட்சி அமைக்க இயலாதிருப்பினும் குடியரசுத் தலைவராட்சி அமையலாம்.

ஒரு மாநில ஆளுநர், சட்டப்பேரவையில் பெரும்பான்மை இல்லாத நேரத்தில் தாமே முடிவெடுத்தும், அல்லது ஆளும் கட்சியின் பரிந்துரைப்படியோ அல்லது மத்திய அரசின் பரிந்துரைப்படியோ சட்டப்பேரவையைக் கலைக்கலாம். அப்போது சட்டப்பேரவை ஆறு மாதங்கள் இடைநிறுத்தம் செய்யப்படுகிறது. ஆறு மாதங்கள் கழித்து மீண்டும் பெரும்பான்மை நிலைநிறுத்தப்பட இயலவில்லை எனில் தேர்தல்கள் நடத்தப்படும்.

மாநில ஆட்சி வழக்கமாக ஒரு முதலமைச்சரின்கீழ் இயங்காது குடியரசுத் தலைவரின் கீழ் இயங்குவதால் இதனை *குடியரசுத்தலைவராட்சி* என்று குறிப்பிடுகின்றனர். ஆயினும் நிர்வாக அதிகாரங்கள் மாநில ஆளுநருக்கு மாற்றப்பட்டு ஆட்சி நடத்துகிறார். அவர் தமது உதவிக்கு ஆலோசகர்களை, ஓய்வுபெற்ற அரசு அதிகாரிகள், நியமித்துக் கொள்வார். பொதுவாக மத்திய அரசின் கொள்கைகள் பின்பற்றப்படும்.

விதி 356
--------

விதி 356 ஓர் மாநிலத்தில் அரசியலமைப்பு அமைப்புகள் சரியாக இயங்கவியலா நிலை இருக்கும்போது மத்திய அரசு மாநில அரசை நீக்கி குடியரசுத் தலைவராட்சியை அமைத்திட அதிகாரம் வழங்குகிறது.

இந்த விதி மத்திய அரசு ஓர் மாநிலத்தில் சட்டம் ஒழுங்கு சீர்குலையும் போது (எடுத்துக்காட்டாக கலவரங்கள்) அதனைக் கட்டுப்படுத்த இயலாத மாநில அரசினை கட்டுக்குள் கொண்டுவர வகை செய்கிறது.ஆயினும் பெரும்பாலான நேரங்களில் இது எதிர்கட்சி அரசுகளை நீக்கவே பயன்படுத்தப்படுவதாக அரசியல் விமரிசகர்கள் கருதுகிறார்கள். ஆகவே, இது மாநில கூட்டாட்சிக்கு பொருத்தமற்ற விதி என்று வாதிடுகின்றனர். 1950ஆம் ஆண்டு இந்திய அரசியலமைப்பு நடைமுறைக்கு வந்தபிறகு 100க்கும் கூடுதலாக இவ்விதியை மத்திய அரசு பயன்படுத்தி உள்ளது.

இந்த விதி முதன்முதலாக சூலை 31,1959 அன்று கேரள மக்களால் தேர்ந்தெடுகப்பட்ட இந்திய பொதுவுடமைக் கட்சி அரசைக் கலைக்கப் பயன்படுத்தப்பட்டது.

விதி 365
--------

விதி 365 ஒன்றியத்தால் கொடுக்கப்பட்ட வழிகாட்டுதல்களுக்கு இணங்கத் தவறியதன் விளைவு, அல்லது நடைமுறைப்படுத்தத் தவறியதன் விளைவு, கொடுக்கப்பட்ட எந்த வழிகாட்டுதலின் கீழும் யூனியனின் நிர்வாக அதிகாரத்தைப் பயன்படுத்துவதில் கொடுக்கப்பட்ட எந்த வழிகாட்டுதல்களுக்கும் எந்த மாநிலமும் இணங்கத் தவறினால் அல்லது செயல்படுத்தத் தவறினால். இந்த அரசியலமைப்பின் எந்த விதிகளின் கீழும் ஒன்றியத்தின் நிறைவேற்று அதிகாரத்தைப் பயன்படுத்தும்போது, ​​மாநில அரசாங்கத்தை விதிகளின்படி நடத்த முடியாத சூழ்நிலை ஏற்பட்டுள்ளதாக ஜனாதிபதி கருதுவது சட்டப்பூர்வமானது.

மேலும் பார்க்க
--------------

* இந்திய அரசியலமைப்பு பகுதி XVIII
* இந்திய அரசியலமைப்பு விதி 370
* சர்க்காரியா கமிசன்

மேற்கோள்கள்
-----------

வெளி இணைப்புகள்
---------------

* Article 355 and 356 text from wikisource
* Discusses the instances where presidents rule has been invoked பரணிடப்பட்டது 2009-10-07 at the வந்தவழி இயந்திரம்
* Text of article 356, which enables the use of presidents rule பரணிடப்பட்டது 2010-12-05 at the வந்தவழி இயந்திரம்
* பரணிடப்பட்டது 2009-09-25 at the வந்தவழி இயந்திரம்
**முத்தரையன் (Muttaraiyan (title)) என்பது** மத்தியகால இந்தியாவின் சோழ அரசாங்கத்தில் பல்வேறு அதிகாரிகளால் பயன்படுத்தப்பட்ட ஒரு பட்டப் பெயராக இருந்தது. முத்துராசா சாதியுடன் இப்பட்டப்பெயரை ஒப்பிட்டு குழப்பமடையக்கூடாது. மேலும் பல்வேறு சமூகங்களைச் சேர்ந்த நபர்களால் இப்பட்டப் பெயர் பிறந்தது. உதாரணமாக, மூன்றாம் குலோத்துங்க சோழனின் நிலப்பிரபுவாக இருந்த வீரராசேந்திர பிரம்மாதிராய முத்தரையன் மற்றும் விக்ரமசோழ பிரம்மதிராய முத்தரையன் ஆகியோர் அப்போது இருந்தனர். இவர்கள் இருவரும் நிலப்பிரபுத்துவ முறைப்படி உருவாக்கப்பட்ட சிற்றரசர்கள் ஆவர். முத்துராசாவின் தலைவர்கள் அல்ல. ஏனெனில் பிரம்மதிராயர் என்ற வார்த்தையின் பொருள் பிராமணத் தலைவர்கள் மட்டுமேயாகும்.

இரண்டாம் குலோத்துங்கனின் காலத்தில் வன வித்யாதரா-நாடாள்வனின் மூத்த சகோதரராக இருந்த மற்றொரு பிரம்மதிராய முத்தரையன் என்பவரும் இருந்தார். பிந்தையவர் குலோத்துங்க சோழீசுவரா என்ற கோயிலைக் கட்டினார்.

கிபி 1243ஆம் ஆண்டில் மூன்றாம் இராசராச சோழனின் ஆட்சிக் காலத்தில், மல்லன் சிவன் என்ற பிரம்மதிராய முத்தரையன் என்ற அதிகாரியும் இருந்தார். அவர் அரச நிலப்பிரபுத்துவத்தை (அரசுகுரு) வைத்திருந்தார் மற்றும் ஊரத்தூர்-நாட்டின் ஆளுநராக இருந்தார்.

முதலாம் இராசராச சோழனின் ஆட்சியின் போது, யானைகள் படையின் தலைவராக சுருதிமான் நக்கன் சந்திரன் என்கின்ற இராசமல்ல முத்தரையன் என்பவர் இருந்தார். முதலாம் இராஜேந்திர சோழனின் உத்தரவின் பேரில் எதிரியின் யானையைத் துளைக்க முயன்றபோது, இரிவாபெடங்கா சத்யசராயாவுடன் நடந்த சண்டையில் அந்த அதிகாரி உயிர்த்தியாகம் செய்தார்.

நரபதுங்க பல்லவனின் பாணர் தலைவரும் நிலப்பிரபுத்துவருமான பரஞ்சய கடுபட்டி முத்தரையன் என்றும், பாலிகுளாவின் வழித்தோன்றல் என்றும் அழைக்கப்படுபவருக்கும் இந்த பட்டம் வழங்கப்பட்டிருந்தது. பிந்தையது நரபதுங்காவின் சிரூர் தகடுகளின் நிறைவேற்றுநருக்கான பட்டப்பெயராகும்.

மேற்கோள்கள்
-----------

1. ↑  Kallidaikurichi Aiyah Nilakanta Sastri. *The Cōḷas, Volume 2, Issue 2*. University of Madras, 1937 - Chola (Indic people). பக். 643.
2. ↑  S. Sankaranarayanan, S. S. Ramachandra Murthy, B. Rajendra Prasad, D. Kiran Kranth Choudary. *Śāṅkaram: recent researches on Indian culture : Professor Srinivasa Sankaranarayanan festchrift*. Harman Pub. House, 2000. பக். 119.
3. ↑  Mythic Society (Bangalore, India). *The Quarterly Journal of the Mythic Society (Bangalore, India). Volume 85*. The Society, 1994. பக். 70.
4. ↑  Ramesh Chandra Majumdar, Achut Dattatrya Pusalker, A. K. Majumdar, Dilip Kumar Ghose, Vishvanath Govind Dighe, Bharatiya Vidya Bhavan. *The History and Culture of the Indian People: The struggle for empire.-2d ed, Volume 5 of The History and Culture of the Indian People, Achut Dattatrya Pusalker*. Bharatiya Vidya Bhavan, 1966. பக். 165.
5. ↑  History Of Ancient India (portraits Of A Nation), By Kapur, Kamlesh, p.613
6. ↑  Irāmaccantiran̲ Nākacāmi, Tamil Nadu (India). Dept. of Archaeology. *Thiruttani and Velanjeri copper plates*. State Dept. of Archaeology, Govt. of Tamil Nadu, 1979 - History - 34 pages. பக். 10.
**தளிர்மருங்கூர் பொன்னம்பல மூர்த்தி அய்யனார் கோயில்** தமிழ்நாட்டில் இராமநாதபுரம் மாவட்டம், தளிர்மருங்கூர் என்னும் ஊரில் அமைந்துள்ள கிராமக் கோயிலாகும். பட்டங்கட்டியர் சமுதாய மக்கள் குல தெய்வமாக வழிபடுகின்றனர்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பொன்னம்பலமூர்த்தி, காளியம்மன் சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் ஒருகாலப் பூசை நடக்கின்றது. ஆனி மாதம் முக்கியத் திருவிழா நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
**காட்டுபாவா பள்ளிவாசல்** என்பது தமிழ்நாட்டின் புதுக்கோட்டை மாவட்டத்தில் உள்ள ஒரு முக்கியமான இசுலாமிய பள்ளிவாசல் ஆகும். இதனை காட்டுபாவா தர்கா எனவும் அழைக்கின்றனர்.‌

இங்கு பாவா பக்ருதீன் அவ்லியா என்பவரின் சமாதி உள்ளது. இவரை காட்டுபாவா அழைத்துள்ளனர்.

காட்டுபாவா பள்ளிவாசல் 17-ஆம் நூற்றாண்டில் ஆற்காட்டு நவாப்பால் கட்டப்பட்டது என்கின்றனர். இங்கு நடத்தப்படும் கந்தூரி விழா மிகவும் புகழ்பெற்றதாகும்.

போர்வை பெட்டி
-------------

சந்தனக்கூடு விழாவின் போது பள்ளிவாசலில் இருந்து போர்வை பெட்டி நல்லூர் கிராமத்திற்கு எடுத்து செல்லப்படுகிறது. அங்கு வாழும் இந்துக்கள் போர்வை பெட்டிக்கு வரவேற்பு அளித்து சிறப்பு பூஜைகள் நடத்துகின்றனர். போர்வை பெட்டியை கொண்டு வரும் இசுலாமியர்களுக்கு விருந்து வைக்கின்றனர். பின்னர் போர்வையை தர்காவிற்கு எடுத்து வந்து பாவா மீது போர்வையை போர்த்துகின்றனர்.

மேற்கோள்கள்
-----------

* *Tourist Guide to Tamil Nadu*. Sura Books. பக். 96. ISBN 81-7478-177-3, ISBN 978-81-7478-177-2.

1. ↑  "காட்டுபாவா பள்ளிவாசல் சந்தனக்கூடு - Dinamalar Tamil News". *Dinamalar*. 4 ஜன. 2018. `{{cite web}}`: Check date values in: `|date=` (help)
2. ↑  "காட்டுபாவா பள்ளிவாசலில் சந்தனக்கூடு விழா". *Dinamani*.
**தவக்களை** (இறப்பு: 25 பெப்ரவரி 2017) என்பவர் ஒரு இந்தியத் திரைப்பட நடிகராவார். இவரது இயற்பெயர் சிட்டிபாபு ஆகும். முந்தானை முடிச்சு படத்தில் நடிக்கும்போது இயக்குநர் பாக்கியராஜால் தவக்களை என பெயர் சூட்டப்பட்டார். இவருடைய சொந்த ஊர் ஆந்திர மாநிலம் நெல்லூர். 3 அடி உயரம் கொண்டவர் இவர், தமிழ், தெலுங்கு, மலையாளம், கன்னடம், இந்தி, சிங்களம் ஆகிய மொழிகளில் 500க்கும் மேற்பட்ட படங்கள் நடித்திருக்கிறார். தொலைக்காட்சித் தொடர்களில் நடிப்பது மட்டுமன்றி பல படங்களுக்கு டப்பிங் பேசியுள்ளார். தெலுங்கில் மோகன்பாபு நடித்த ஒரு படத்தில் வில்லனாகவும் நடித்துள்ளார். தமிழில் இறுதியாக வினயன் இயக்கிய 'அற்புதத் தீவு' படத்தில் நடித்திருந்தார். கலைக்குழு மூலமாக தமிழகமெங்கும் மேடை நிகழ்ச்சிகள் நடத்தி வந்தார். சொந்தமாக 'மண்ணில் இந்த காதல்' என்ற படத்தை தயாரித்துள்ளார். அப்படம் இன்னும் வெளியாகவில்லை. இந்நிலையில் இவர் தன் 42 வது வயதில் மாரடைப்பால் காலமானார்.

நடித்த திரைப்படங்கள்
--------------------

* பயணங்கள் முடிவதில்லை ('ஏ ஆத்தா.. ஆத்தோரமா வாரியா' என்ற பாடலில்)
* முந்தானை முடிச்சு
* ஆண்பாவம்
* காக்கிசட்டை
* என் ரத்தத்தின் ரத்தமே
* நல்ல பாம்பு
* மதுரை சூரன்
* நீங்கள் கேட்டவை
* அற்புதத் தீவு

மேற்கோள்கள்
-----------

1. ↑  "நடிகர் தவக்களை மாரடைப்பால் காலமானார்". *செய்தி*. தி இந்து. 26 பெப்ரவரி 2017. பார்க்கப்பட்ட நாள் 27 பெப்ரவரி 2017. `{{cite web}}`: Check date values in: `|accessdate=` and `|date=` (help)
**சாரதா சந்தோஷ்** (*Saradha Santhosh*) சமூக வலைதளங்களிலும் இலக்கியம் சார்ந்த அமைப்புகளிலும் முனைப்போடு இயங்கிவரும் தமிழார்வலராவார். கவிஞர், எழுத்தாளர், பேச்சாளர், பல தமிழ்க் குழுக்கள் மற்றும் தளங்களில் நிர்வாகி, தொகுப்பாசிரியர், இலக்கிய நிகழ்ச்சி தொகுப்பாளர், கவியரங்கத் தலைமை, உலகளாவிய கவிஞர்களின் ஒருங்கிணைப்பாளர், பத்திரிகையாளர், மின்னிதழ்களின் இணை ஆசிரியர் என பன்முகங்கொண்டு இயங்கி வருகிறார்.

தெலுங்கானா மாநிலம் ஐதராபாத் நகரில் தற்போது குடும்பத்துடன் வசித்து வருகிறார். சமூக அக்கறையும் மனித நேயமும் இவரது கவிதைகளிளும் சொற்பொழிவுகளிலும் வெளிப்படுவதால் இணைய உலகில் சாரதா சந்தோஷ் பரவலாகப் பேசப்படுகிறார். மேலும் இவர் ஒரு சமையல் கலை நிபுணராகவும் அறியப்படுகிறார்.

வாழ்க்கைக் குறிப்பு
-------------------

இந்திய மாநிலமான தமிழ்நாட்டின் திருநெல்வேலி மாவட்டத்தில் திருமலை கொழுந்துபுரம் என்ற கிராமத்தில் 1976 ஆம் ஆண்டு கண்ணன் ஜானகி ராமன் ராஜலட்சுமி தம்பதியருக்கு மகளாக சாரதா பிறந்தார். சென்னையின் திருமயிலை பகுதியில் வளர்ந்தார். இயல், இசை மற்றும் நாடகத்தில் ஆர்வம் கொண்டிருந்தார். 

வணிகவியலில் எம்.காம் பட்டம் மற்றும் எம்.பி.ஏ, இந்தியில் பி.ஏ பட்டத்திற்கு இணையான இந்தி தேர்ச்சியும் சாரதாவின் கல்வித் தகுதிகளாகும். மோட்டார் வாகன விற்பனைப் பிரிவில் 13 ஆண்டுகாலம் பணிபுரிந்துள்ளார். விமானப்படை வீரர் திரு. சந்தோஷ் மகாதேவனை மணந்து கொண்டுள்ளார். இத்தம்பதியருக்கு அபிஷேக் என்று ஒரு மகன் இருக்கிறார்.

எழுதிய நூல்கள்
--------------

தன்முனைக் கவிதைகள், 
புதுக்கவிதைகள், குறுங்கவிதைகள், ஐக்கூ, பாடல்கள். போன்ற கவிதை வகைமைகளையும் ஒரு பக்கக் கதைகளையும் எழுதிவரும் சாரதா இதுவரை இரண்டு நூல்களை எழுதி வெளியிட்டுள்ளார். 

1. ஒரு துளி கடல் (புதுக்கவிதை)
2. மின் கம்பியில் குருவிகள் (ஐக்கூ)

இலக்கியப் பணிகள்
----------------

முனைவர் கவிஞர் மோகன ரங்கன் தமிழியல் ஆய்வு மையத்தின் இயக்குனர்களில் இவரும் ஒருவராவார்.நிறை இலக்கிய வட்டத்தில் செயல் உறுப்பினர், புதிய திசைகள் இணைய தளத்தில் இணை ஆசிரியர், திசைகள் வானொலியில் நிலைய இயக்குனர், உலகத் தமிழ் ஐக்கூ மன்றத்தில் நிர்வாகி, தன்முனைக் கவிதைகள் குழுமத்தில் செயலாளர், என பல்வேறு தமிழ் அமைப்புகளில் முக்கியப் பொறுப்புகளை ஏற்று இலக்கியப் பணியில் தொடர்ந்து ஈடுபட்டு வருகிறார்.

சிறப்புகள்
----------

1. இணையதளத்தில் 2018 ஆம் ஆண்டு நடைபெற்ற ஓர் ஆங்கில ஐக்கூ கவிதைப் போட்டியில் முதல் 20 இடங்களைப் பிடித்த ஐக்கூ கவிதைகளில் சாரதாவின் கவிதையும் இடம்பெற்றது.
2. 2019 ஆம் ஆண்டு மார்ச்சு மாதம் சாராதாவின் துளிப்பா படைக்கும் திறமையைப் பாராட்டி இலக்கியச் சாரல் அமைப்பு இவருக்கு துளிப்பா இளவரசி என்ற பட்டம் வழங்கி சிறப்பித்துள்ளது.
3. மயிலை கத்தூரிபாய் சிறுவர் சங்கம் வாயிலாக ஒவ்வோர் ஆண்டும் சென்னை வானொலியில் சிறார் நிகழ்ச்சிகளில் பங்கேற்று சிறப்பித்துள்ளார்.

மேற்கோள்கள்
-----------

1. ↑  Admin. "தன்முனைக் கவிதைகளின் தந்தை – Tamilnenjam". பார்க்கப்பட்ட நாள் 2021-04-18.
2. ↑  "ஆலந்தூர் கோ. மோகனரங்கன் பன்னாட்டுக் கவியரங்கம்". *ஆலந்தூர் கோ. மோகனரங்கன் பன்னாட்டுக் கவியரங்கம்*. பார்க்கப்பட்ட நாள் 2021-04-17.
3. ↑  "Saradha K Santosh". *www.facebook.com* (in ஆங்கிலம்). பார்க்கப்பட்ட நாள் 2021-04-17.
4. 1 2  "E0 (Bluetooth)". Springer-Verlag. பார்க்கப்பட்ட நாள் 2021-07-04.
5. ↑  "Editors Corner". *Language and Speech*. 1987-07. pp. e0–e0. doi:10.1177/002383098703000301. பார்க்கப்பட்ட நாள் 2021-07-04. `{{cite web}}`: Check date values in: `|date=` (help)